Ибраһим Рәиси

Ибраһим Рәиси, Аятулла Сәет Ибраһим Рәиси (, 1960 елның 14 декабре, Иран, Мәшһәд ― 2024 елның 19 мае, Иран, Көнчыгыш Азәрбайҗан, Варзакан) ― Иран дәүләт һәм сәяси эшлеклесе, 2021 елның 18 июненнән 2024 елның 19 маена кадәр  Иран Ислам Республикасы президенты, 3 августта вазифасына керешкән. 2019―2021 елларда ― Иранның суд хакимияте башлыгы, 2014―2016 елларда ― ил генераль прокуроры.

 Тәрҗемәи хәле 
1960 елның 14 декабрендә Иранның Тәһраннан кала икенче зур шәһәре, Рәзави-Хөрәсән устаны башкаласы Мәшһәдта туган. 1980 елда Ком шәһәре мәдрәсәсендә дини белем ала һәм Иранда Ислам революциясеннән соң барлыкка килгән яңа хокукый системада үз карьерасын төзи башлый. 

 Сәяси эшчәнлеге 
1985 елда ил башкаласы Тәһранга күчеп килә, анда шәһәр прокуроры урынбасары итеп билгеләнә. 1988 елда режимга каршы көрәшүчеләрне, шул исәптән «Иран халкы мөҗәһитләре» оешмасы әгъзаларын да, җәзалауны оештыруда катнаша.

1989―1994 елларда Тәһран прокуроры вазыйфасын башкара. 1994 елда аны Иран Генераль инспекциясе башлыгы вазифасына кадәр күтәрәләрفرارو | ابراهیم رئیسی کیست؟.

2004 елда Иран прокуроры урынбасары итеп билгеләнә. 2005 елда Иран президенты Мәхмүт Әхмәдиниҗат аңа Иран куркынычсызлык министры вазифасын тәкъдим итә, Рәиси тәкъдимнән баш тарта.

2014 елның августыннан ― Иранның Генераль прокуроры. 2016 елның мартында әлеге вазифадан отставкага китә һәм Ислам дөньясының иң бай фондларының берсе – «Астан-и Кудс Разави» фондын җитәкли башлый.

2017 елның маенда Иран Президенты вазифасына кандидат итеп күрсәтелгәнIran’s conservatives scramble to find a presidential candidate | Gareth Smyth , әмма сайлауда Президент Хәсән Руханига оттыра.

 2021 елда Иран Президентын сайлау 
2021 елда Иран Президентын сайлауда катнашу өчен үз кандидатурасын тәкъдим итә. Президент сайлаулары Иранда 18 июньдә узган. Сайлауга үз кандидатурасын тәкъдим иткән 592 нәмзәттән 7 кандидат кертелгән. Сайлауда 28 миллион 600 мең сайлаучы катнашкан. И. Рәиси 17,8 миллион тавыш, көндәшләре – Иранның кабул ителгән карарларның максатка ярашлылыгы буенча Совет секретаре Мөхсин Ризаи 3,3 миллионнан артык, Иран Үзәк банкының элеккеге башлыгы Әбделнасыйр Һиммәти 2,4 миллион тирәсе, Мәҗлес рәисе урынбасары Әмир Хөсәен Казыйзадә Хашими 1 миллионнан артык тавыш җыйганВарвара Кошечкина. Назван новый президент Ирана. Лента.ру, 19.06.2021 

 Үлеме 
2024 елның 19 маенда вертолет һәлакәте нәтиҗәсендә һәлак була  Биография президента Ирана Эбрахима Раиси. tass.ru.

 Гаилә хәле 
Өйләнгән. Хатыны ―  Җәмилә Аламолхода, Мәшһәд мәчетенең җомга намазы имамы кызы, Тәһранда Шәһид Бәхәшти исемендәге университет доценты, шулай ук университетның Фундаменталь фән һәм техника институты президенты. Ике кызлары бар.
 Искәрмәләр 

 Сылтамалар 
 Биография Ибрагима Раиси на сайте foreignpolicy.com
 Биография Ибрагима Раиси на сайте theguardian.com
 Президентские выборы в Иране 2017 года
  raisi.org Рәсми сайты 

Төркем:Иран сәясәтчеләре
Төркем:Иран президентлары
Төркем:Иран аятуллалары